|  |  |  |  |
| --- | --- | --- | --- |
| **Версия** | **Дата** | **Описание** | **Одобрил** |
| 1 | 04.06.2018г. | Процедура за преносимост на данни | Детелин Владимиров Петров |

Съдържание

[I.Предназначение на процедурата 2](#_Toc518418876)

[II. Нормативна уредба 2](#_Toc518418877)

[III. Задължения и роли 2](#_Toc518418878)

[IV. Ход на процедурата 2](#_Toc518418879)

[1.Предаване на лични данни или прехвърляне към друг администратор 2](#_Toc518418880)

[2.Получаване на лични данни 3](#_Toc518418881)

# I.Предназначение на процедурата

1. Тази процедура обхваща случаите, когато субектът на данни упражнява своето право на преносимост на личните си данни и го прилага спрямо „ДЕТЕЛИНА ДП“ ООД , за да получи данните и да ги използва повторно или да ги прехвърли на други администратори на данни.

Субектите на данни имат право да поискат:

* копие от личните данни, които са предоставили на „ДЕТЕЛИНА ДП“ ООД;
* „ДЕТЕЛИНА ДП“ ООД да прехвърли тези данни на друг администратор посочен от субекта, без възпрепятстване.

1. Настоящата процедура се прилага само за тези лични данни, за които:

* Субектът на данните е дал съгласие за обработване на личните му данни за една или повече конкретни цели

или

обработването им е било необходимо за изпълнението на договор, по който субектът на данните е страна, или за предприемане на стъпки по искане на субекта на данните преди сключването на договор,

и

* обработването им е било извършено по автоматизиран начин.

1. Тази процедура се прилага и за реципрочните случаи, когато „ДЕТЕЛИНА ДП“ ООД получава от друг администратор информация за субект на данни, който е решил да упражни правото си на преносимост. В тези случаи „ДЕТЕЛИНА ДП“ ООД се явява администратор по отношение на новоприетите данни.

# II. Нормативна уредба

* [Член 12](https://web.apis.bg/e.php?celex=32016R0679&ToPar=Art12) от Общия регламент за защита на данните (ОРЗД)

# III. Задължения и роли

„ДЕТЕЛИНА ДП“ ООД отговаря за прехвърлянето на данните без затруднения и гарантира, че те се предават със съответното ниво на комуникационна сигурност. „ДЕТЕЛИНА ДП“ ООД следва да оцени специфичните рискове, свързани с преносимостта на данните, и да предприеме подходящи мерки за намаляване на риска.

# IV. Ход на процедурата

## 1.Предаване на лични данни или прехвърляне към друг администратор

„ДЕТЕЛИНА ДП“ ООД информира субектите на данни за съществуването на право на преносимост към момента на получаване на лични данни.

При постъпване на искане за предаване или за прехвърляне на лични данни към друг администратор, „ДЕТЕЛИНА ДП“ ООД обработва искането на субекта при спазване на следните правила:

* Всяко постъпило искане незабавно се изпраща на Отговорника по защита на данните, който проверява за ясни и неоспорими доказателства за самоличността на субекта на данни под формата на лични документи, клиентски номер, електронна карта или друг еднозначен идентификатор;
* Отговорникът по защита на данните проверява дали посочените от субекта данни са получени на основание съгласие или договор и дали са обработени по автоматизиран начин. Ако не са изпълнени тези изисквания „ДЕТЕЛИНА ДП“ ООД има право да откаже да удовлетвори искането;
* Когато исканите данни засягат трето лица/а, Отговорникът по защита на данните преценява дали предаването на данни на друг администратор на лични данни би навредило на правата и свободите на други субекти на данни;
* Отговорникът по защита на данните извършва проверка дали подготвените за предаване/прехвърляне лични данни са само и точно тези, които субектът на данни е поискал да бъдат предадени, респ. прехвърлени;
* Поисканата информация се предоставя на субекта на данни в структуриран, широко използван и машинно четим формат, който позволява ефективно повторно използване на данните;
* При предаване на данните на друг администратор на данни, „ДЕТЕЛИНА ДП“ ООД ги препраща в оперативно съвместим формат. В случай, че са налице технически пречки, които възпрепятстват директното им прехвърляне, „ДЕТЕЛИНА ДП“ ООД обяснява тези пречки на субекта на данните;
* „ДЕТЕЛИНА ДП“ ООД предоставя исканата информация в рамките на един месец от датата на заявката. Ако заявката е сложна, „ДЕТЕЛИНА ДП“ ООД може да удължи тази времева рамка максимум до три месеца от датата на предявяването й „ДЕТЕЛИНА ДП“ ООД информира субекта на данни за причините за забавянето по електронна поща, ако субектът на данните е посочил адрес на такава за комуникация, а ако не е, информирането се извършва по друг подходящ начин – по телефон, кратко текстово съобщение или по поща/куриер;
* Отговорникът по защита на данните поддържа записи за исканията за прехвърляне на данни в Регистъра на исканията, включително всички свързани с осъществяването на тази процедура дати.

## 2.Получаване на лични данни

„ДЕТЕЛИНА ДП“ ООД приема и съхранява само данните, които са необходими и относими към предоставяната услуга. „ДЕТЕЛИНА ДП“ ООД не приема и не обработва лични данни „по подразбиране“, дори когато са получени от друг администратор след искане за прехвърлянето им, както и не съхранява всички получени данни.

*Съгласно* [*Насоки относно правото на преносимост на данните*](https://web.apis.bg/e.php?i=651166) *на Работната група по чл. 29, „Администраторите на данни, които съхраняват лични данни, следва да са подготвени да способстват за упражняването на правото на преносимост на данните, предоставено на техните субекти на данните. Администраторите на данни могат да изберат също така да приемат данни от даден субект на данни, но НЕ са задължени да го направят.“*

Ако получените данни съдържат данни от трети лица, „ДЕТЕЛИНА ДП“ ООД съхранява данните под контрола на субекта заявител. Тези данни се управляват само за неговите нужди, но не и за други цели на „ДЕТЕЛИНА ДП“ ООД.